גשר בסאנו דל גראפה

שמאל|ממוזער|250px|גשר בסאנו דל גראפה.
שמאל|ממוזער|250px|תוכנית הגשר של פלדיו, צויר על ידי Ottavio Bertotti Scamozzi
**גשר בסאנו דל גראפה** הוא גשר על נהר ברנטה בעיר בסאנו דל גראפה בצפון איטליה, שנבנה בתחילה ב-1570. הגשר הוא סמלה של העיר. הגשר נהרס פעמים רבות והוקם מחדש. כיום חוצה את הנהר גשר זהה לגשר המקורי, אך כלונסאות העץ שהיו במקור הוחלפו במוטות ברזל.

## מקור שמות הגשר
לגשר שלוש שמות הנמצאים בשימוש בו-זמני מקביל, בשפות שונות. 

* גשר בסאנו דל גראפה - שם זה ניתן לגשר עקב מיקומו הגאוגרפי בעיר בסאנו דל גראפה. 
* הגשר האלפיני - שם זה הוצמד לגשר, להנצחת חיילי הבריגדה האלפינית של הצבא האיטלקי, שאימצו את הגשר כסמל ובנו אותו מחדש, לאחר מלחמת העולם השנייה.
* פונטה וקיו - משמעותו של הביטוי באיטלקית, הוא "הגשר הישן". כינוי זה הוענק לגשר, לאחר השלמת בנייתו של גשר מודרני חדש בעיר, ב-1917 על מנת להבדיל בין הגשרים.

## מבנה הגשר
הגשר הוא גשר עץ מקורה. תומכותיו המודרניים מתכתיים, אך בעבר גם היסודות נבנו מעץ. רוחבו של הגשר 8 מטרים ורוחב הבסיס במים 26 מטר. אורכו של הגשר מעל המים כ-66 מטר, והוא נשען על ארבעה עמודי תמך מרכזיים במי הנהר, ושניים נוספים בסמוך לגדות הנהר.

## היסטוריה
גשר קדום ניצב במקום בו נמצא גשר בסאנו דל גראפה. תיעוד ידוע ראשון של הגשר היה כבר בשנת 1209. היה זה גשר עץ מקורה, שמי נהר הברטה שטפו והרסו אותו בשיטפון בשנת 1525. פרנסי העיר התלבטו, והייתה כוונה לבנות גשר מאבן, להקטנת סיכוני הרס תכוף עקב שיטפונות. 

הגשר תוכנן במקורו על ידי האדריכל האיטלקי אנדראה פלדיו כגשר מאבן. החלטה של מועצת העיר שינתה את המתווה, ובסופו של דבר הוקם שוב גשר מעץ . הגשר מתואר בספרו של פלדיו "ארבעת הספרים על אודות האדריכלות". הנהר ברנטה זורם מהרי האלפים דרומה אל עבר מישור חבל ונטו. פלאדיו הקים גשר מקורה, הניצב על אומנות עץ מורכבות. הגשר ניצב עד לשנת 1748, עת נהרס שוב בשיטפון עז. הוא נבנה מחדש על פי תוכניתו המקוריות של פלדיו. הבונה הפעם היה ברתולומאו פראקינו (Bartholomeo Ferracino). בשנת 1813 נשרף הגשר על ידי אז'ן דה בוארנה (Eugene de Beauharnais) חתנו של נפוליאון, ונבנה מחדש בשנת 1821. בזמן מלחמת העולם הראשונה חצו החיילים של הגנרל האיטלקי לואיג'י קאדורנה את הגשר בדרכם לקרבות על הר גראפה הסמוך. עד מלחמת העולם הראשונה היה גשר העץ הגשר היחיד בעיר, ובכל פעם שנהרס, חציית הנהר התבצעה בסירות, עד להקמתו מחדש.

במלחמת העולם ה-2 הגשר נפגע בהפצצות בעלות הברית, ונהרס בשנת 1945, על ידי חיילי הצבא הגרמני הנסוג. בשנת 1947 הגשר נבנה מחדש.

בקצה הגשר הקרוב לעיר העתיקה נמצאת חנות לממכר גראפה של מזקקת נרדיני.

## הגשר החדש
הגשר החדש והמודרני, שדרכו מתנהלת התחבורה מעל נהר הברנטה נחנך בשנת 1917, אך נהרס בשלוש הפצצות במלחמת העולם השנייה ב-1945. לאחר שבנייתו הושלמה, החלו לכנות את גשר העץ של פלאדיו גם בכינוי "הגשר הישן". 

## ראו גם

* מרוסטיקה
* גראפה

## גלריה

קובץ:Ponte Vecchio (Bassano del Grappa) 03.jpg|מראה חיצוני של הגשר.
קובץ:Bassano Ponte vecchio 07feb08 18.jpg|שלטי השיש הקבועים בגשר. השלט התחתון משנת 1751.
קובץ:L'accesso al ponte di Bassano (6073240856).jpg|שער הכניסה אל הגשר.
קובץ:Ponte di Bassano (incisione).jpg|הגשר בציור של אורלנדיני מ-1845.
קובץ:Bassano sul Grappa (VI) Il Ponte 23 Febbraio 2014 - panoramio.jpg|הגשר האלפיני על רקע העיר העתיקה.
קובץ:VIEW FROM ALPINE BRIDGE.BASSANO DEL GRAPPA.מראה מהגשר האלפיני בסאנו דל גראפה.jpg|מראה מעל הגשר. הגדה של העיר החדשה. 
קובץ:Bassano z07.JPG|כך נראה החלק הפנימי של הגשר.
קובץ:Bassano del Grappa Vista Aerea.jpg|תמונת הגשר והעיר מהאוויר.


## לקריאה נוספת
*אנדראה פלאדיו, ארבעת הספרים אודות האדריכלות, ונציה 1570, תרגם לעברית בצירוף מבוא, הערות ומפתחות רוני רייך. הוצאת זמורה-ביתן-דביר, תל אביב, תש"ס 1999, עמ' 195–196.

*B. Boucher, Andrea Palladio, Abbeville Press, New York, 1998, pp. 180, 187-189.


## קישורים חיצוניים

## הערות שוליים

בסאנו דל גראפה